text: Og tað er eisini rættiliga ivasamt, um hann verður við Wimbledon. Federer vil tryggja sær, at knøini eru í lagi, áðrenn hann fer at kappast aftur.
text: #000001
text: Roger Federer hevur boðað frá, at hann fer ikki at teljast millum tey luttakandi, tá Australian Open fer av bakkastokki 17. januar.
text: #000002
text: Harumframt sigur Federer, at hann hevði verið ”ótrúliga bilsin”, um hann verður klárur til Wimbledon, sum verður hildin í mei mánaði.
text: #000003
text: 40 ára gamli Federer hevur vunnið Wimbledon átta ferðir og Australian Open seks ferðir, men hevur seinastu árini verið illa plágaður av báðum knøunum. Hetta hevur havt við sær, at hann varð skorðin í knøini tvær ferðir á vári í 2020.
text: #000004
text: Federer koma aftur á ATP tourin í vár, tá hann spældi í millum annað Wimbledon, men mátti aftur á skurðbonkin.
text: #000005
text: Nú er tað so greitt, knøini verða ikki klár til Australian Open, og tað er sera ivasamt, um tey verða klár til Wimbledon, sigur Eurosport.
text: #000006
text: Við sveisiskka Le Matin sigur Federer sambært Eurosport, at hann hevur kortini ætlanir um at royna seg einaferð enn.
text: #000007
text: - Mín ambitión er at vita, hvat eg klári eina seinastu ferð. Eg ynski eisini at siga farvæl á mín egna hátt á einum tennisvølli. Tað er tí, at eg leggi dent á rehabiliteringina, sigur Federer, sum av mongum verður skýrdur at vera besti tennisspælari í søguni.
text: #000008
text: Federer er ikki tann einasti, ið eftir øllum at døma loypir Australian Open um. Fyriskipararnir av Australian Open hava gjørt greitt, at í sambandi við koronureglurnar í statinum Victoria, skulu allir luttakarar í Australian Open vera koppsettir fyri koronu.
text: #000009
text: Novak Djokovic, sum liggur ovast á ATP styrkilistanum, og sum hevur vunnið Australian Open ikki færri enn níggju ferðir, hevur gjørt greitt, at hann vil ikki noyðast at verða koppsettur fyri koronu, hóast hann ikki hevði vilja greitt frá, hvørt hann í grundini er koppsettur ella ei.
text: #000010